2016-05-03

PASIŪLYMAS

DĖL LIETUVOS RESPUBLIKOS

VIEŠŲJŲ PIRKIMŲ ĮSTATYMO NR. I-1491 PAKEITIMO

ĮSTATYMO PROJEKTO NR. XIIP-3750

Siūloma keisti	Pasiūlymo turinys
Straipsnis	Straipsnio dalis	Punktas

2	12	Argumentai: - Nors teoriškai pagal naują Viešųjų pirkimų įstatymo redakciją gali būti naudojama bet kokia informacinė sistema, turinti nurodomus funkcionalumus, įstatymo projekte naudojama sąvoka „Informacinė sistema „E. sąskaita“, kuri visiškai atitinka VĮ Registrų centro tvarkomos informacinės sistemos pavadinimą, sudaro prielaidas manyti, kad būtent VĮ Registrų centro tvarkomos informacinės sistemos „E. sąskaita“ naudojimas yra privalomas pagal naują Viešųjų pirkimų įstatymo projektą. - Tokios sąvokos naudojimas bei 2015 m. birželio 26 d. LRV nutarime Nr. 654 „Dėl pridėtinės vertės mokesčio sąskaitų faktūrų, sąskaitų faktūrų, kreditinių ir debetinių dokumentų bei avansinių sąskaitų teikimo naudojantis informacinės sistemos „E. sąskaita“ priemonėmis“ pateikiama rekomendacija gali būti klaidinančiai interpretuojama kaip privalomumo teikti/ gauti sąskaitas išimtinai per VĮ registrų cento tvarkomą informacinę sistemą „E. sąskaita“. - Dėl šios priežasties, siekiant naujame įstatymo projekte naudoti tik aiškias, nedviprasmiškas ir visų vienodai suprantamas sąvokas, siūlome sąvoka „Informacinė sistema „E. sąskaita““, pakeisti į sąvoką „Elektroninių sąskaitų informacinė sistema“. Manome, šį sąvoka tinkamesnė, nes apibrėžia informacinės sistemos paskirtį, netapatinant jos su konkrečia informacine sistema. Atitinkamai siūloma sąvoka turi būti naudojama ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo projekte. Pasiūlymas: Pakeisti projekto 2 straipsnio 12 dalimi ir ją išdėstyti taip: 12. Informacinė sistemą „E.sąskaita“ Elektroninių sąskaitų informacinė sistema – informacinė sistema, skirta informacinių technologijų priemonėmis parengti, perkančiosioms organizacijoms pateikti ir išsaugoti su viešųjų pirkimų sutarčių, sudarytų vadovaujantis šiuo įstatymu, Lietuvos Respublikos viešųjų pirkimų, atliekamų gynybos ir saugumo srityje, įstatymu (toliau – Viešųjų pirkimų, atliekamų gynybos ir saugumo srityje, įstatymas), ir pirkimo sutarčių, sudarytų vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Komunalinio sektoriaus pirkimų įstatymas), vykdymu susijusias sąskaitas už įsigyjamas prekes, paslaugas ir darbus, gauti informaciją apie pateiktų sąskaitų apmokėjimą.

Teikia:

Seimo narys	Jurgis Razma